open-index/open-wikipedia-markdown huggingface dataset:
Ντιμιτρίγιε Ζίβκοβιτς

Ο **Ντιμιτρίγιε  Ζίβκοβιτς** ήταν Στρατηγός στο Βασιλικό Γιουγκοσλαβικό Στρατό που διοικούσε την 6η Στρατιά κατά τη διάρκεια της Γερμανικής εισβολής στη Γιουγκοσλαβία από τον Απρίλιο του 1941 κατά τη διάρκεια του Β' Παγκοσμίου Πολέμου. Η στρατιωτική περιοχή του Ζίβκοβιτς αποτελούνταν από το Βανάτο, το Σρέμ, το Ντουνάβ, τη Κράινα και τμήματα της Σερ, και τη 2η Μεραρχία Στρατιωτικού Ιππικού. Η 6η Στρατιά αρχικά προοριζόταν να αποτελέσει τη στρατηγική ενίσχυση για το VKJ. Χρησιμοποιήθηκε γύρω στο Βελιγράδι και στο Βανάτο, ανατολικά του Τίσζα. Οδήγησε δύο μεραρχίες πεζικού στο αποθεματικό στη κοιλάδα του κάτω Μεγάλου Μοράβα.

## Παραπομπές


## Πηγές
* 
* 

Κατηγορία:Γιουγκοσλάβοι στρατιωτικοί
Μαργαρίτα της Ελλάδας

Η **Μαργαρίτα της Ελλάδας και της Δανίας** (18 Απριλίου 1905 - 24 Απριλίου 1981) του Οίκου του Γκλύξμπουργκ ήταν πριγκίπισσα της Ελλάδας και της Δανίας και μετέπειτα πριγκίπισσα του Χοενλόε-Λάνγκενμπουργκ.

## Γέννηση

Η πριγκίπισσα Μαργαρίτα γεννήθηκε στις 18 Απριλίου 1905 στα Παλαιά Ανάκτορα στην Αθήνα.Ήταν το πρώτο παιδί και η πρώτη κόρη του Ανδρέα της Ελλάδας και της Δανίας και της Αλίκης του Μπάττενμπεργκ, κόρης του Λουδοβίκου του Μπάττενμπεργκ. Ήταν η πρώτη τρισέγγονη της Βικτωρίας του Ηνωμένου Βασιλείου. Είχε τρεις αδελφές, τη Θεοδώρα, την Καικιλία και τη Σοφία, και έναν αδελφό, το Φίλιππο, που έγινε *[[δούκας του Εδιμβούργου]]* ως σύζυγος της Ελισάβετ Β΄ του Ηνωμένου Βασιλείου. 

Το 1931 παντρεύτηκε το Γοδεφρείδο του Χόενλοε-Λάνγκεμπουργκ, με τον οποίο απέκτησε έξι παιδιά. Όλα είχαν τον τίτλο *του/της Γαληνοτάτης Υψηλότητας*. Μέσω της βασίλισσας Βικτωρίας , ο Γοδεφρείδος ήταν δεύτερος εξάδελφος της Μαργαρίτας και μέσω του Νικολάου Α΄ της Ρωσίας ήταν τρίτα εξαδέλφια. Τα τέσσερα μεγαλύτερα παιδιά τους γεννήθηκαν όλα στο Σβαίμπισχ Χαλ, ενώ τα δύο νεότερα, που ήταν δίδυμα, γεννήθηκαν στο Λάνγκενμπουργκ.

Η πριγκίπισσα Μαργαρίτα απεβίωσε στις 24 Απριλίου 1981 στο Λάνγκενμπουργκ της Δυτικής Γερμανίας.

## Οικογένεια
Παντρεύτηκε το Γοδεφρείδο του Χόενλοε-Λάνγκεμπουργκ στις 20 Απριλίου 1931 στο Λάνγκενμπουργκ και απέκτησαν έξι παιδιά:

* θνησιγενής κόρη (3 Δεκεμβρίου 1933).
* Κραφτ (1935 - 2004), Πρίγκιπας του Χόενλοε-Λάνγκενμπουργκ.
* *Βεατρίκη* Αλίκη Μαρία Μελίτη Μαργαρίτα (1936 - 1997), Πριγκίπισσα του Χόενλοε-Λάνγκενμπουργκ.
* Γεώργιος *Ανδρέας* Ερρίκος (1938 - 2021), Πρίγκιπας του Χόενλοε-Λάνγκενμπουργκ.
* *Ροβέρτος* Σιγισμόνδος Φίλιππος Ερνέστος (1944 - 1978), Πρίγκιπας του Χόενλοε-Λάνγκενμπουργκ.
* *Αλβέρτος* Βόλφγκανκ Χριστόφορος (1944 - 1992), δίδυμος του Ροβέρτου, Πρίγκιπας του Χόενλοε-Λάνγκενμπουργκ.

## Τίτλοι

*18 Απριλίου 1905 - 20 Απριλίου 1931: *Η Αυτής Βασιλική Υψηλότητα* Πριγκίπισσα Μαργαρίτα της Ελλάδας και της Δανίας
*20 Απριλίου 1931 – 11 Δεκεμβρίου 1950: *Η Αυτής Βασιλική Υψηλότητα* Η Διάδοχος Πριγκίπισσα του Χόενλοε-Λάνγκενμπουργκ
*11 Δεκεμβρίου 1950 – 11 Μαΐου 1960: *Η Αυτής Βασιλική Υψηλότητα* Η Πριγκίπισσα του Χόενλοε-Λάνγκενμπουργκ
*11 Μαΐου 1960 – 24 Απριλίου 1981: *Η  Αυτής Βασιλική Υψηλότητα* Η Χήρα Πριγκίπισσα του Χόενλοε-Λάνγκενμπουργκ
*11 Μαΐου 1960 – 24 Απριλίου 1981: *Η Αυτής Βασιλική Υψηλότητα* Μαργαρίτα, Πριγκίπισσα του Χόενλοε-Λάνγκενμπουργκ

**Τιμητικές Διακρίσεις**
* Κυρία Μεγαλόσταυρου του Τάγματος των Αγίων Όλγας και Σοφίας

## Πρόγονοι

## Παραπομπές


## Εξωτερικοί σύνδεσμοι
* 

Μαργαρίτα της Ελλάδας και της Δανίας
Μαργαρίτα της Ελλάδας και της Δανίας
Μαργαρίτα της Ελλάδας και της Δανίας
Κατηγορία:Πριγκίπισσες της Δανίας
Κατηγορία:Πριγκίπισσες της Γερμανίας
Κατηγορία:Πριγκίπισσες του Χόενλοε-Λάνγκενμπουργκ
(Don't Fear) The Reaper

To **(Don't Fear) The Reaper** είναι ένα τραγούδι του αμερικανικού ροκ συγκροτήματος Blue Öyster Cult, το οποίο συμπεριλήφθηκε στον δίσκο *[[Agents of Fortune]]*, του 1976. Το τραγούδι του έγραψε ο Buck Dharma. Οι στίχοι του τραγουδιού αφορούν την αιώνια αγάπη και τον αναπόφευκτο θάνατο. 

Το κομμάτι επίσης κυκλοφόρησε και σε single και γνώρισε επιτυχία. Συγκεκριμένα τη μεγαλύτερη του συγκροτήματος: έφτασε  στο νούμερο 7  του Cash Box και στο νούμερο 12 του  *Billboard Hot 100*. Ενώ γενικότερα και η κριτική που έλαβε ήταν θετική. Το 2004, το κομμάτι συμπεριλήφθηκε στη λίστα του *[[Rolling Stone]]*, με τα 500 Σπουδαιότερα Τραγούδια όλων των εποχών, καταλήγοντας στη 405η θέση.

Το 1978, το τραγούδι έφτασε στη θέση νούμερο 16 στα single charts του Ηνωμένου Βασιλείου, ενώ το συγκρότημα έχει πουλήσει πάνω από 25 εκατομμύρια δίσκους παγκοσμίως, συμπεριλαμβανομένων 7 εκατομμυρίων μόνο στις Ηνωμένες Πολιτείες  Αμερικής.

Το τραγούδι αφορά  το αναπόφευκτο του θανάτου και την ανόητη φοβία του και γράφτηκε όταν ο Dharma σκεφτόταν τι θα συνέβαινε αν πέθανε σε νεαρή ηλικία. Στίχοι όπως το *,* έχουν οδηγήσει πολλούς ακροατές να ερμηνεύσουν το τραγούδι ως ένα σύμφωνο δολοφονίας-αυτοκτονίας, με τον Dharma να διαψεύδει τις εν λόγω ερμηνείες τονίζοντας ότι το τραγούδι αφορά την αιώνια αγάπη και όχι την αυτοκτονία. Χρησιμοποίησε τον στοίχο αυτό για να περiγράψει ένα ζευγάρι που ήθελε να είναι μαζί στη μετά θάνατον ζωή. Μάντεψε ότι 40.000 άντρες και γυναίκες πέθαιναν καθημερινά, με αποτέλεσμα το σχήμα αυτό να χρησιμοποιείται αρκετές φορές στους στοίχους, αλλά ο αριθμός αυτός, στην πραγματικότητα, ήταν 100.000 φορές μικρότερος από τον πραγματικό.

Το διακριτικό *"riff"* της κιθάρας του τραγουδιού είναι χτισμένο στην εξέλιξη της χορδής **"I-VII-VI"**, σε μία μικρή κλίμακα. Τα τμήματα του σόλο της κιθάρας, καθώς και του ρυθμού της, ηχογραφήθηκαν σε μία λήψη, ενώ μια μηχανή ταινιών τεσσάρων κομματιών τις ενίσχυσε κατά την ηχογράφηση. Ο μηχανικός ήχου **Shelly Yakus** συγκέντρωσε τα ξεχωριστά τμήματα των φωνητικών, της κιθάρας και του ρυθμού, σε ένα καινούργιο κομμάτι, με το *"overdubbing"* να πραγματοποιείται με αυτή την σειρά.

Ο Stephen King ανέφερε το τραγούδι ως έμπνευση για το μυθιστόρημα του **The Stand**. Οι στίχοι του αναφέρονται στην αρχή του μυθιστορήματος ενώ το τραγούδι χρησιμοποιείται ως εναρκτήριο θέμα στις τηλεοπτικές μίνι σειρές που βασίζονται στο βιβλίο. Τίτλοι και γραμμές απο το τραγούδι της μπάντας παρείχαν δομή και αφήγηση για τον τρίτο μυθιστόρημα της Robert Galbraith (ψευδώνυμο για την J. K. Rowling), με τίτλο **"Καριέρα Κακού"**. Επίσης το εθνόσημο του Βρετανού συγγραφέα φαντασίας Terry Pratchett , που χορηγήθηκε το 2010 είχε το σύνθημα του *"Noli Timere Messorem"* (Don't Fear the Reaper). Οι αναφορές στο τραγούδι έχουν εμφανιστεί στο έργο του Pratchett, με τον Θάνατο να προσωποποιείται ως ο Reaper και να έχει επαναλαμβανόμενο ρόλο στα βιβλία του.

 

## Εξωτερικοί Σύνδεσμοι
- Term: Riff

- Shelly Yakus

- Term: Overdubbing

- Book: The Stand

## Παραπομπές


## Αναφορές
*
*
*
*

Κατηγορία:Τραγούδια του 1976
Κατηγορία:Τραγούδια των Blue Öyster Cult
Κατηγορία:Singles του 1976
Κατηγορία:Singles της Columbia Records
Προσκύνημα της Χάριτος

Ως **Προσκύνημα της Χάριτος** (αγγλικά:*Pilgrimage of Grace*) ονομάζεται η εξέγερση των Καθολικών στα βόρεια της Αγγλίας υπό την ηγεσία του νομικού Ρόμπερτ Ασκ (1500–1537) τον Οκτώβριο του 1553. Εξελίχθηκε στη μεγαλύτερη κρίση κατά τη βασιλεία του Ερρίκου Η' (1491–1547, Regierungszeit 1509–1547) και αντιτάχθηκε στην απόσχιση της αγγλικής Εκκλησίας από τη Ρώμη και την κήρυξη της Πριγκίπισσας Μαρίας σε νόθα κόρη. Εντός μερικών ημερών η εξέγερση απλώθηκε στο Γιόρκσαϊρ, το Ρίτσμοντσαϊρ, το Σέντμπεγκ, το Νίντερντεϊλ και το Μάσαμσαϊρ. Ο αριθμός των συμμετεχόντων αυξήθηκε σε χιλιάδες. Μεταξύ τους συγκαταλέγονταν μέλη του κλήρου,  αγρότες, μέλη της κατώτερης αριστοκρατίας της υπαίθρου και των ανώτερων τάξεων των ευγενών, τα οποία εν μέρει με τη βία εισήλθαν σε πόλεις και σπίτια.

Επειδή ο  στρατός του Ερρίκου ήταν αριθμητικά αρκετά μικρότερος από αυτόν των εξεγερμένων, ήταν αναγκασμένος να διαπραγματευτεί μαζί τους. Προσέφερε γενική αμνηστία και έκανε εκτεταμένες παραχωρήσεις. Μεταξύ αυτών ήταν η υπόσχεση να στεφθεί η Τζέην Σέιμουρ βασίλισσα ως Καθολική στο Γιορκ. Nachdem sich der Aufstand aufgelöst hatte, hielt sich Heinrich aber nicht an diese Zugeständnisse. Zu Beginn des Jahres 1537 kam es daher im sogenannten Bigod-Aufstand zu einer erneuten Rebellion. Daraufhin sah sich Heinrich nicht länger an seine Versprechen gebunden. Er ließ die Anführer verhaften und wegen Hochverrats hinrichten.

## Υπόβαθρο
[thumb|Ο Ερρίκος Η', εναντίον του οποίου κατευθύνθηκε η εξέγερση, από τον [Χανς Χόλμπαϊν ο νεότερος|Χανς Χόλμπαϊν τον νεότερο, 1536–1537]]
Κατά την προσπάθειά του να ακυρώσει το γάμο του με την Αικατερίνη της Αραγονίας και να παντρευτεί την Άννα Μπολέυν, ο Ερρίκος διέρρηξε τη σχέση του με την ρωμαιοκαθολική εκκλησία και ανακηρύχθηκε αρχηγός της αγγλικής εκκλησίας στη θέση του Πάπα. Η αποκήρυξη της Αικατερίνης και η ανακήρυξη της Μαρίας ως νόθας κόρης του αντιμετωπίστηκαν εχθρικά στη βόρεια Αγγλία. Η Αικατερίνη είχε γίνει δημοφιλής στους κατοίκους των βόρειων περιοχών το 1513 όταν ηγήθηκε του στρατού εναντίον των Σκώτων, ενώ ο Ερρίκος τυπικά ήταν κυρίαρχος του βορρά.

Συγκριτικά με την υπόλοιπη χώρα ο μονάρχης είχε σχετικά μικρή επιρροή στην καθημερινή ζωή του βορρά. Αντίθετα οι περισσότεροι αισθάνονταν δεμένοι με  τις παλιές, ιθαγενείς οικογένειες ευγενών, όπως οι Ντακρ, οι Κλίφορντ και οι Πέρσυ. Πολλοί κάτοικοι του βορρά υπηρετούσαν αυτές τις οικογένειες για πολλές γενεές ως σωματοφύλακες και διαχειριστές και είχε δημιουργηθεί ένα ισχυρό αίσθημα ενότητας και αλληλεγγύης. Η μακρινή παρουσία του βασιλιά στα νότια της χώρας γινόταν κυρίως αισθητή μέσω καινούργιων νόμων και φόρων, που γρήγορα δημιουργούσαν προβλήματα. Im Fall von Rechtsstreitigkeiten gab es für den Norden keine eigene Gerichtsbarkeit. Αντ'αυτού έπρεπε οι ενάγοντες να μεταβαίνουν στο Λονδίνο, was in der damaligen Zeit nicht nur zeitaufwendig, sondern auch gefährlich war. 

## Παραπομπές


Κατηγορία:Ιστορία της Αγγλίας
Κατηγορία:16ος αιώνας
Σταύρος Τορνές

Ο **Σταύρος Τορνές** ήταν Έλληνας σκηνοθέτης του κινηματογράφου.

## Βιογραφία
Ο Σταύρος Τορνές γεννήθηκε το 1932 στην Αθήνα. Σπούδασε στη σχολή Ιωαννίδη το 1957 και εργάστηκε ως βοηθός σκηνοθέτη αλλά και ως ηθοποιός σε ταινίες των δεκαετιών του '50 και του '60.

Το 1967 σκηνοθέτησε την πρώτη του μικρού μήκους ταινία "Θηραϊκός όρθρος" μαζί με τον Κώστα Σφήκα.

Την περίοδο της δικτατορίας πηγαίνει στην Ιταλία όπου συμμετείχε σε ομάδα εξόριστων, αγωνιζόμενος ενάντια στη στρατιωτική χούντα.

Το 1973 επισκέπτεται κρυφά την Ελλάδα και γυρίζει το ντοκιμαντέρ *Φοιτητές.*

Στην Ιταλία (Ρώμη) εμφανίζεται σε πολλές ταινίες, όπως τις *Άνθρωποι εναντίον ανθρώπων (Many wars ago)* και *[[Ο Χριστός σταμάτησε στο Έμπολι]]* του Φραντσέσκο Ρόσι, *[[Αλονζανφάν]]* των αδελφών Ταβιάνι. Αξίζει να σημειωθεί ότι στην τηλεταινία *Ναυσικά* της Ανιές Βαρντά έχει τον πρωταγωνιστικό ρόλο.

Παράλληλα ασχολείται με τη ζωγραφική.

Μετά τη πτώση της δικτατορίας επιστρέφει στην Ελλάδα και γυρίζει την ταινία *Μπαλαμός* που συμμετέχει στο Φεστιβάλ Κινηματογράφου Θεσσαλονίκης 1982.

Με συν-σεναριογράφο την Charlotte van Gelder, σκηνοθέτησε επίσης και τις ταινίες *Καρκαλού, Nτανίλο Τρέλες* και *Ένας ερωδιός για τη Γερμανία*.

Απεβίωσε τον Ιούλιο του 1988 και κηδεύτηκε στο Νεκροταφείο της Καισαριανής. Στην κηδεία του είχε παραστεί ο Μάνος Χατζιδάκις.

## Φιλμογραφία
### Ως σκηνοθέτης

### Ως ηθοποιός

## Αφιερώματα
Το 2001, στο 42ο Φεστιβάλ Κινηματογράφου Θεσσαλονίκης, έγινε αναδρομή στο έργο του Τορνέ με τίτλο *Σταύρος Τορνές: Ο μάγος της φυλής*. **

## Εξωτερικές πηγές
**Σταύρος Τορνές: 42ο Φεστιβάλ Κινηματογράφου Θεσσαλονίκης* / επιμέλεια Ηλίας Κανέλλης, Σταύρος Καπλανίδης · κείμενα Συλλογικό έργο. - Αθήνα : Εκδόσεις Καστανιώτη, 2001.

## Παραπομπές


Κατηγορία:Έλληνες σκηνοθέτες
Κατηγορία:Έλληνες σεναριογράφοι
Αναγνώστης Παπάζογλου

Ο **Αναγνώστης Παπάζογλου** ή **Παπάζογλης** (περ. 1750 - 1818), ήταν πρωτεργάτης της Επανάστασης του 1821 στην Αρκαδία.

## Βιογραφία

Ο Αναγνώστης Παπάζογλου, ήταν προεστός από τον Άγιο Ιωάννη Αρκαδίας και ένας από τους ισχυρότερους πρόκριτους της Πελοποννήσου. Γεννήθηκε περί το 1750 και πιθανώς ήταν γιος του επίσης προεστού του Αγίου Ιωάννη, Κυριάκου Παπάζογλου. Τουλάχιστον από το 1798 είχε πολιτική θέση και αναφέρεται ότι είχε ένοπλη συνοδεία. Αναφέρεται προεστός από το 1806 μέχρι το θάνατό του του 1818. Λόγω της θέσης του συμμετείχε ενεργά στις υποθέσεις της Επαρχίας Αγίου Πέτρου, αλλά και ολόκληρης της Πελοποννήσου. 

Ο Αναγνώστης Παπάζογλου, συνεργάστηκε με διάφορους κλέφτες, όπως ο Καπετάν Ζαχαριάς, ενώ ταυτόχρονα είχε καλή σχέση και με Τούρκους. Ο Παπάζογλου, έκανε διάφορες δωρεές στον Άγιο Ιωάννη, ενώ άσκησε δύναμη στους Τούρκους, προκειμένου να μην καταστρέψουν την Σχολή Καρυτσιώτη. Ταξίδεψε πολλές φορές στην Κωνσταντινούπολη και το 1818, όπου τον προσέγγισε η Φιλική Εταιρία.

Ο Αναγνώστης Παπάζογλου, πέθανε την ίδια χρονιά (1818). Αδερφός του, ήταν ο επίσης πλούσιος Εμμανουήλ Παπάζογλου. Παιδιά του ήταν η Στάμω, σύζυγος του προύχοντα από τον Άγιο Ιωάννη, Ιωάννη Ματθαίου, την Μάρω, σύζυγο του προεστού Πάνου Σαρηγιάννη (†1825) και την Ελένη, σύζυγο του Λεωνιδιώτη Κωνσταντίνου Χατζηπαναγιώτη. Είχε επίσης και έναν γιο, τον Νικόλαο.

## Πηγές
* Νικόλαος Φλούδας - *Θυρεατικά*, τόμος Γ': Άγιος Ιωάννης, μητρόπολις οικισμών Θυρέας, Αθήνα 1983
* Αθανάσιος Θ. Φωτόπουλος: *Οι Κοτζαμπάσηδες της Αρκαδίας*

Κατηγορία:Αγωνιστές του 1821
Γιώργος Κάβουρας

Ο **Γιώργος Κάβουρας** γεννήθηκε στα Μεγάλα Καλύβια Τρικάλων (6 Δεκεμβρίου 1937) και είναι παλαίμαχος αθλητής στο Δέκαθλο. Διετέλεσε προπονητής και έφορος του τμήματος στίβου του Παναθηναϊκού Αθλητικού Ομίλου. Σπούδασε στην Γυμναστική Ακαδημία Αθηνών.  

## Αθλητής
Κατά τη διάρκεια των μαθητικών του χρόνων αναδείχθηκε πρώτος στο άλμα σε ύψος δημοτικών σχολείων Νομού Τρικάλων, πρώτος στο άλμα σε ύψος των Περιφερειακών μαθητικών αγώνων με νέο Πανθεσσαλικό ρεκόρ (1,74μ) και πρώτος στο άλμα επί κοντώ των Γυμνασίων Νομού Τρικάλων πραγματοποιώντας 2 φορές νέο Πανθεσσαλικό ρεκόρ με 3,60.  
 
### Παναθηναϊκός Αθλητικός Όμιλος
Το 1957 μεταγράφηκε στον Παναθηναϊκό Αθλητικό Όμιλο.  
Ως αθλητής του Παναθηναϊκού Αθλητικού Ομίλου οι σημαντικότερες διακρίσεις του ήταν:  
* Πανελλήνιος Πρωταθλητής Εφήβων (1958) στο άλμα επί κοντώ (3,60 μ) 
* Πανελλήνιος πρωταθλητής Εφήβων (1958) στο δέκαθλο  
* Πανελλήνιο ρεκόρ στο δέκαθλο εφήβων (1958) 
* Πανελλήνιος πρωταθλητής Ανδρών (1961) στο δέκαθλο   
* Πανελλήνιος πρωταθλητής ανδρών στο δέκαθλο  (1962) 
* Πανελλήνιο ρεκόρ στο δέκαθλο ανδρών (6.053 βαθμοί)  
* Δεύτερος Πανελλήνιος πρωταθλητής στο δέκαθλο ανδρών (1963)  
* Πανελλήνιος πρωταθλητής στο δέκαθλο ανδρών (1964) 
* πανελλήνιο ρεκόρ στο δέκαθλο ανδρών με 6.628 βαθμούς (1964) 
Παράλληλα, συμμετείχε στα Πανελλήνια Πρωταθλήματα Ανδρών στο άλμα επί κοντώ και στο άλμα σε ύψος συμβάλλοντας στην κατάκτηση των πρωταθλημάτων 1961, 1962, 1963 και 1964 από τον Παναθηναϊκό Αθλητικό Όμιλο.

### Εθνική ομάδα στίβου - Διεθνείς αγώνες
Υπήρξε μέλος της εθνικής ομάδας στίβου εκπροσωπώντας την Ελλάδα σε διεθνείς αγώνες στο άλμα σε ύψος, στο δέκαθλο και στο άλμα επί κοντώ. Οι σημαντικότερες διακρίσεις του ως μέλος της εθνικής ομάδας ήταν:
* 3ος βαλκανιονίκης στο δέκαθλο ανδρών (1961)
* 1ος στο άλμα επί κοντώ στους Αγώνες Εφήβων Αιγύπτου- Ελλάδος (1959)
* 2ος στο άλμα σε ύψος, αγώνες Ελλάδας- Βελγίου 
* 2ος στο άλμα σε ύψος, αγώνες Ελλάδας- Ουγγαρίας
* 3ος στο άλμα σε ύψος, αγώνες Ελλάδας- Γαλλίας
* 3ος στο άλμα επί κοντώ, αγώνες Ελλάδας- Πολωνίας

Το 1965 αποσύρθηκε από την ενεργή δράση και συνέχισε ως προπονητής.

## Προπονητής
Από το έτος 1965 συνέχισε ως προπονητής του Παναθηναϊκού αθλητικού συλλόγου και της Εθνικής ομάδας στο Δέκαθλο και το Άλμα επί κοντώ και ανέδειξε πολλούς μεγάλους αθλητές με Πανελλήνια ρεκόρ, Βαλκανικές νίκες, Πανευρωπαϊκά ρεκόρ, Ολυμπιακές  Διακρίσεις με αποκορύφωμα το παγκόσμιο ρεκόρ του Χρήστου Παπανικολάου στο άλμα επί κοντώ στις 24/10/1970 με επίδοση 5,49 μ. 

## Έφορος
Για πολλά χρόνια, από το έτος 1986 μέχρι το έτος 2004, διετέλεσε υπεύθυνος του τμήματος Στίβου του Παναθηναϊκού Αθλητικού Ομίλου.

## Παραπομπές


Κατηγορία:Έλληνες αθλητές του δέκαθλου
Κατηγορία:Αθλητές στίβου ΠΑΟ
Κατηγορία:Έλληνες αθλητές του άλματος επί κοντώ
Κατηγορία:Έλληνες αθλητές του άλματος εις ύψος
Κατηγορία:Έλληνες προπονητές στίβου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Καματριάδες Ευβοίας

Οι **Καματριάδες** (επίσημη ονομασία *αι Καματριάδες*) είναι ημιορεινό χωριό της βόρειας Εύβοιας, χτισμένο στους βόρειους πρόποδες του όρους Τελεθρίου. Έχει υψόμετρο 362 μέτρα και βρίσκεται 9 χιλιόμετρα νότια-νοτιοανατολικά της Ιστιαίας. Έχει 90 μόνιμους κατοίκους (απογραφή 2011). Πολιούχος του χωριού είναι ο Άγιος Παντελεήμων.

## Ονομασία
Είναι ιστορικά βέβαιο ότι το χωριό χτίστηκε από κατοίκους του χωριού Γαλατσάδες που βρίσκεται σε απόσταση 2 χιλιομέτρων και σε μεγαλύτερο υψόμετρο. Η παράδοση αναφέρει ότι οι γεωργοί κάτοικοί των Γαλατσάδων που είχαν τα χωράφια τους στην περιοχή που σήμερα είναι το χωριό Καματριάδες, δεν ήθελαν μετά το τέλος των εργασιών τους να επιστρέψουν τα  τους (βόδια για το όργωμα των χωραφιών) στο χωριό. Αυτό τους βοηθούσε για τις εργασίες της επόμενης μέρας, και παράλληλα τα ζώα τους αναπαυόταν. Έτσι στην αρχή έμεναν μόνο τα ζώα, στην συνέχεια και οι βοσκοί τους (βουκόλοι) και μετά και οι καλλιεργητές. Από τον πρόχειρο καταυλισμό που υπήρξε στην αρχή δημιουργήθηκε μόνιμος οικισμός, οι Καματεράδες (ο τόπος που ήταν για τα καματερά). Η λέξη Καματεράδες τροποποιήθηκε και έγινε Καματριάδες.

## Ιστορία
Ο Πέτρος Δικαίος το 1838 αγόρασε από τους Τούρκους τις Καματριάδες μαζί με τα γειτονικά χωριά Γαλατσάδες και Καστανιώτισσα. Το 1843 οι Καματριάδες μαζί με τις Γαλατσάδες πουλήθηκαν στον Ερρίκο Δανιήλ και την Κλάρα Εκκερσάλλ. Το 1864 και 1866 έγινε η διανομή του χωριού στους κατοίκους του.

Αναφέρεται επίσημα ως ξεχωριστός οικισμός, μετά την επανάσταση του 1821 και την ενσωμάτωση της Εύβοιας, το 1879 με το ΦΕΚ 50Α - 25/07/1879 να προσαρτάται στον τότε Δήμο Τελεθρίου. 

## Οικονομία
Οι κάτοικοι ασχολούνται κύρια με τη γεωργία, την κτηνοτροφία και την υλοτομία. Τα τελευταία χρόνια αρκετοί ασχολούνται και με τον τουρισμό, αφού το χωριό αποτελεί προορισμό για τους φίλους του βουνού (πεζοπορία, ιππασία, ορειβασία).

## Παραπομπές


## Πηγές
* Άγγελος Στέφος, *Ιστιαία*, τόμος Α', σελ. 162-167, 218-220

Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Σουριμόνο

Το **σουριμόνο** (摺物) είναι ένα υποείδος ξυλογραφίας της Ιαπωνίας. Χρησιμοποιήθηκε για ειδικές περιστάσεις όπως είναι το Νέο Έτος. Κυριολεκτικά η λέξη *σουριμόνο* σημαίνει «τυπωμένο». Παραγόμενο σε μικρές ποσότητες για ένα ως επί το πλείστον μορφωμένο ακροατήριο, ήταν πειραματικό ως προς τα υλικά και τη μεθοδολογία της εκτύπωσης. Επίσης ήταν δημοφιλέστερο από το 1790 έως τη δεκαετία του 1830, καθώς *σουριμόνο* παρήγαγαν και πολλοί κορυφαίοι καλλιτέχνες

Το συγκεκριμένο υποείδος περιελάμβανε μείγμα ποίησης και εικόνας καθώς σε πολλές περιπτώσεις φτιάχνονταν από ποιητές και κυκλοφορούσαν σε ποιητικούς κύκλους. Ανάμεσα στα πολλά διαφορετικά εικονογραφικά πρότυπα, τα κοινότερα περιελάμβαναν ιστορικά θέματα, σκηνές από τη φύση και το θέατρο Καμπούκι.
 
Το *σουριμόνο* τυπωνόταν σε χαρτί υψηλής ποιότητας, το *χόσο-γκάμι*, με τις καλύτερες τεχνικές της εποχής που αναδείκνυαν την ποιότητα και την απορροφητικότητα του χαρτιού, ώστε οι εικόνες να φαίνονται απαλότερες στην εμφάνιση.

## Παραπομπές σημειώσεις


## Εξωτερικοί σύνδεσμοι

*Surimono στον διαδικτυακό τόπο του *Art, Design & Architecture Museum*

Κατηγορία:Τέχνες στην Ιαπωνία
Πολυμερής πηλός

thumb|right|300px|Πολυμερής πηλός
Ο **πολυμερής πηλός** (εναλλακτικά: πολυμερικός πηλός, αγγλικά: polymer clay) είναι είδος συνθετικού πηλού μοντελισμού και πλαστικής (δηλαδή, γλυπτικής), ο οποίος σκληρύνεται με το ψήσιμο. Βασίζεται στο πολυβινυλοχλωρίδιο (PVC). Συνήθως, δεν περιέχει ορυκτά πηλού, αλλά, όπως ο ορυκτός πηλός, προστίθεται σε αυτόν ρητίνες σε υγρή μορφή προκειμένου να στεγνώσει τα μόρια και να προσδοθεί ιδιότητα που θυμίζει γέλη. Ομοίως, το κομμάτι αυτό τοποθετείται σε κλίβανο για να σκληρυνθεί με όπτηση (ψήσιμο), γι' αυτό και αποκαλείται πηλός, στην καθομιλουμένη.
Χρησιμοποιείται, γενικότερα, για τη δημιουργία ινδαλμάτων (μοντέλων, μακετών), πλαστικής και τεχνουργημάτων χειροτεχνίας. Έργα από πολυμερή πηλό εκτίθενται σε χώρους τέχνης (εκθεσιακούς & μουσειακούς χώρους).

## Παραπομπές


## Εξωτερικοί σύνδεσμοι
*Πληροφορίες για τον πολυμερή πηλό (αγγλικά)

Κατηγορία:Υλικά χειροτεχνίας
Θεοδώρα της Ελλάδας (1906-1969)

Η **Θεοδώρα της Ελλάδας και της Δανίας** (13 Μαΐου 1906 - 16 Οκτωβρίου 1969) του Οίκου του Γκλύξμπουργκ ήταν πριγκίπισσα της Ελλάδας και της Δανίας και με το γάμο της έγινε μαργραβίνη της Βάδης.

## Γέννηση

Η πριγκίπισσα Θεοδώρα γεννήθηκε στις 13 Μαΐου 1906 στο Παλάτι του Τατοΐου. Ήταν το δεύτερο παιδί και η δεύτερη κόρη του Ανδρέα της Ελλάδας και της Δανίας και της Αλίκης του Μπάττενμπεργκ. Η Αλίκη ήταν κόρη του Λουδοβίκου του Μπάττενμπεργκ από τον Οίκο της Έσσης-Ντάρμστατ. 

Ήταν η δεύτερη μεγαλύτερη αδελφή του Φιλίππου της Ελλάδας, που έγινε *[[δούκας του Εδιμβούργου]]* ως σύζυγος της Ελισάβετ Β΄ του Ηνωμένου Βασιλείου. Είχε επίσης τρεις αδελφές: τη Μαργαρίτα, την Καικιλία και τη Σοφία. Μέσω του πατέρα της ήταν εγγονή του Γεωργίου Α΄ της Ελλάδας και της Όλγας Κωνσταντίνοβνας της Ρωσίας, εγγονής του Νικολάου Α΄ της Ρωσίας. Η μητέρα της ήταν εγγονή της Αλίκης, δεύτερης κόρης της Βικτωρίας του Ηνωμένου Βασιλείου και του Αλβέρτου της Σαξονίας-Κοβούργου-Γόθας.

Παντρεύτηκε τον δεύτερο εξάδελφό της, Βερθόλδο της Βάδης, στο Κάστρο Νόιες του Μπάντεν-Μπάντεν. Απέκτησαν τρία παιδιά. 

Η πριγκίπισσα Θεοδώρα απεβίωσε στις 16 Οκτωβρίου 1969 στο Μπούντινεν της Γερμανίας, έξι χρόνια μετά τον σύζυγο της. Η μητέρα της, Αλίκη, απεβίωσε πέντε εβδομάδες μετά, στις 5 Δεκεμβρίου 1969.

## Οικογένεια
Παντρεύτηκε το Βερθόλδο της Βάδης και απέκτησαν τρία παιδιά:
* *Μαργαρίτα* Αλίκη Θύρα Βικτωρία Μαρία Λουίζα Σχολαστική (1932 - 2013), Πριγκίπισσα της Βάδης, παντρεύτηκε τον Τομισλάβ της Γιουγκοσλαβίας.
* Μαξιμιλιανός (1933 - 2022), Μαργράβος της Βάδης, παντρεύτηκε τη Βαλέρια της Αυστρίας.
* *Λουδοβίκος* Γουλιέλμος Γεώργιος Ερνέστος Χριστόφορος (γενν. 1937), Πρίγκιπας της Βάδης, παντρεύτηκε την Άννα Μαρία φον Άουερσπεργκ-Μπρόιννερ.

## Τίτλοι
*13 Μαΐου 1906 - 17 Αύγουστου 1931: *Η Αυτής Βασιλική Υψηλότητα* Πριγκίπισσα Θεοδώρα της Ελλάδας
*17 Αύγουστου 1931 – 27 Οκτωβρίου 1963: *Η Αυτής Βασιλική Υψηλότητα* Η Μαργραβίνη της Βάδης 
*27 Οκτωβρίου 1963 – 16 Οκτωβρίου 1969: *Η Αυτής Βασιλική Υψηλότητα* Η Χήρα Μαργραβίνη της Βάδης 

**Τιμητικές Διακρίσεις**
* Κυρία Μεγαλόσταυρου του Τάγματος των Αγίων Όλγας και Σοφίας

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Έλληνες ευγενείς
Θεοδώρα της Ελλάδας και της Δανίας
Θεοδώρα της Ελλάδας και της Δανίας
Θεοδώρα της Ελλάδας και της Δανίας
Κατηγορία:Οίκος του Τσέρινγκεν
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Πριγκίπισσες της Δανίας
Κώμος (έθιμο)

[μικρογραφία|Κώμος. Αττικός αμφορέας [Μελανόμορφη αγγειογραφία|μελανόμορφου ρυθμού. αμφορέας, περ. 560 π.Χ., Κρατική αρχαιολογική συλλογή Μονάχου (Inv. 1432)|342x342εσ]]
Ο **κώμος** () στην αρχαία Ελλάδα ήταν εορταστική εκδήλωση, ειδικά προς τιμή του θεού Διονύσου.

## Περιγραφή
Ήταν εύθυμη, παιχνιδιάρικη, πλην όμως τελετουργική πομπή με συνοδεία μουσικής υπό τους ήχους κιθάρας, και  αυλού.

Από τους αρχαίους χρόνους αναφέρεται ο κώμος στις περιγραφές των ιεροτελεστιών με τραγούδι, χορό και μουσική, ωστόσο, χωρίς ακόμα να σχετίζεται με τον Διόνυσο. Το έθιμο αυτό συναντάται συχνά μέχρι και τους ρωμαϊκούς χρόνους, οπότε και αρχίζει να συνδέεται στενά με τη λατρεία του Διονύσου. Στην ελληνική αγγειογραφία συναντάται πολύ συχνά, αν και σχεδόν πάντα σε σχέση με τον Διόνυσο. Έτσι, στη πορεία του χρόνου, ο κώμος γίνεται όλο και πιο αναπόσπαστο μέλος των Διονυσίων εορτών. 

## Πηγές
**ΘΕΟΚΡΙΤΟΣ**
* Εἰδύλλια (3.1-3.27)



## Έκθεση Φωτογραφιών

File:Column krater Mus. Naz. Etrusco di Villa Giulia 50532 by the Triptolemos Painter.jpg|
File:Revellers BM VaseE508.jpg|
File:Komos Staatliche Antikensammlungen 2422.jpg|
File:Crater comastes Louvre E655 n2.jpg|
File:Komast cup Louvre E742.jpg|
File:Flute players dancers Met 56.171.18.jpg|
File:Komastes Staatliche Antikensammlungen 2647.jpg|
File:Terracotta amphora (jar) MET DP115356.jpg|

File:Komast Cdm Paris 510.jpg|
File:Würzburger Brygosschale 1.jpg|
File:Kalpis komastes Louvre G51.jpg|



## Δείτε επίσης
* Κώμος, η προσωποποίηση της Διονυσιακής πομπής.
## Εξωτερικοί σύνδεσμοι
* Komos - Rauschtanz und nächtliches Schwärmen

## Παραπομπές

Κατηγορία:Αρχαίες ελληνικές εορτές
Βόρειο Κοσσυφοπέδιο

thumb|200px|Το Βόρειο Κοσσυφοπεδιο διακρίνεται με πορτοκαλί χρώμα.
Το **Βόρειο Κοσσυφοπέδιο** (σερβικά: Северно Косово, αλβανικά: Kosova Veriore), επίσης γνωστή ως *Ιμπάρσκι Κολάσιν* (σερβικά: Ибарски Колашин, αλβανικά: Kollashini i Ibrit) είναι μια περιοχή στο βόρειο τμήμα του Κοσσυφοπεδίου, που αποτελείται από τέσσερις σερβόφωνους δήμους: Βόρεια Μιτρόβιτσα, Λεπόσαβιτς, Ζβέτσαν και Ζούμπιν Πότοκ.

Πριν από τη συμφωνία των Βρυξελλών του 2013, η περιοχή λειτουργούσε ανεξάρτητα από τα θεσμικά όργανα του Κοσσυφοπεδίου, καθώς αρνήθηκε να αναγνωρίσει την ανεξαρτησία του Κοσσυφοπεδίου το 2008. Η κυβέρνηση του Κοσσυφοπεδίου αντιτίθεται σε κάθε είδους παράλληλη κυβέρνηση για τους Σέρβους στην περιοχή αυτή.

## Δημογραφικά στοιχεία
Το βόρειο Κοσσυφοπέδιο αποτελείται από τέσσερις δήμους, το Λεπόσαβιτς, το Ζβέτσαν, το Ζούμπιν Πότοκ και την Βόρεια Μιτρόβιτσα. Καλύπτει 1.007 χλμ², ή το 9,97% της έκτασης του Κοσσυφοπεδίου. Λόγω των συνόρων του με τη Σερβία, το Βόρειο Κοσσυφοπέδιο δεν είναι, αυστηρά, «σερβικό περίκλειστον» ή «σερβικό αποσπασμένο έδαφος».

Πριν από τον πόλεμο του Κοσσυφοπεδίου, η περιοχή κατοικούνταν κυρίως από Σέρβους, με μια σημαντική μειονότητα Αλβανών του Κοσσυφοπεδίου και μικρότερους πληθυσμούς Βοσνίων και Ρομά. Η απογραφή του 1991 κατέγραψε 50.500 άτομα στους δήμους Λεπόσαβιτς, Ζβέτσαν και Ζούμπιν Πότοκ, εκ των οποίων η συντριπτική πλειοψηφία ήταν Σέρβοι, με μικρό αριθμό Αλβανών και άλλες μικρότερες μειονότητες, αν και η Στατιστική Υπηρεσία του Κοσσυφοπεδίου εκτιμά την ακρίβεια αυτής της απογραφής ως «αμφισβητήσιμη» δεδομένου ότι οι περισσότεροι Αλβανοί την μποϊκόταραν. Ο πληθυσμός του δήμου Μιτρόβιτσας ήταν κατά κύριο λόγο Αλβανικός, με την ίδια την πόλη και δύο από τα κοντινά χωριά να είναι εθνοτικώς μικτά.

Η Μιτρόβιτσα χωρίστηκε μεταξύ Σέρβων και Αλβανών στο τέλος του πολέμου, με τον ποταμό Ύβρο να σηματοδοτεί τη διαχωριστική γραμμή. Η Βόρεια Μιτρόβιτσα, η οποία σήμερα φιλοξενεί περίπου 22.500 Σέρβους και 7.000 μέλη άλλων εθνοτικών ομάδων, αναγνωρίζεται από το 2013 ως ξεχωριστός δήμος από την κυβέρνηση του Κοσσυφοπεδίου.

Το 2018, ο Οργανισμός για την Ασφάλεια και τη Συνεργασία στην Ευρώπη υπολόγισε ότι ο πληθυσμός του Λεπόσαβιτς, του Ζβέτσαν, του Ζούμπιν Πότοκ και της Βόρειας Μιτρόβιτσα ανέρχεται σε 48.500 κατοίκους. Από αυτούς, περίπου οι 42.500 (87%) είναι Σέρβοι, οι 5.000 (10%) Αλβανοί, οι 1.000 (3%) Βόσνιοι και άλλοι.

Αυτές οι εκτιμήσεις δείχνουν ότι πάνω από το 60% όλων των Σέρβων του Κοσσυφοπεδίου ζουν στο Βόρειο Κοσσυφοπέδιο. Μια ειδική υπηρεσία λεωφορείων λειτουργεί σε περιοχές του Βορείου Κοσσυφοπεδίου για να διευκολύνει τη μετακίνηση μη Σέρβων κατοίκων στην επικράτεια. Το λεωφορείο λειτουργεί με συνοδευτική παρουσία ασφαλείας για τη διασφάλιση της προστασίας των επιβατών και επιτρέπει σε αυτούς τους κατοίκους να εισέρχονται και να εξέρχονται με μεγαλύτερη ασφάλεια από την περιοχή του Βορείου Κοσσυφοπεδίου.
thumb|Εθνοτικός χάρτης του Βορείου Κοσσυφοπεδίου (σερβική πλειοψηφία με μπλε, αλβανική πλειοψηφία με κόκκινο)

### Δήμοι

## Παραπομπές


## Εξωτερικοί σύνδεσμοι
* 


Κατηγορία:Γεωγραφία του Κοσσυφοπεδίου
Τροχιά της Γης

μικρογραφία|308x308εσ|Η Γη σε διάφορα σημεία στην τροχιά της.
**Τροχιά της γης** είναι η πορεία κατά την οποία η Γη ταξιδεύει γύρω από τον Ήλιο. Η μέση απόσταση μεταξύ της Γης και του Ήλιου είναι 149.60&#x20;εκατομμύρια χιλιόμετρα και μια πλήρης τροχιά γίνεται κάθε 365.256 ημέρες (1&#x20;αστρικό&#x20;έτος), διάστημα κατά το οποίο η Γη ταξιδεύει 940&#x20;εκατομμύρια χιλιόμετρα. Η τροχιακή κίνηση της Γης δίνει μια φαινομενική κίνηση του Ήλιου σε σχέση με άλλα άστρα με ρυθμό  σχεδόν 1° ανά ημέρα προς τα ανατολικά, όπως φαίνεται από τη Γη.

## Παραπομπές


Κατηγορία:Γη
Περιφέρεια Μανυάρα

Η **Περιφέρεια Μανυάρα** (αγγλικά: *Manyara Region*, σουαχίλι: *Mkoa wa Manyara*), είναι μια από τις 30 διοικητικές περιφέρειες της Τανζανίας. 

Η Περιφέρεια Μανυάρα *(Manyara Region)*, μετά από την απόφαση του Προέδρου της Ενωμένης Δημοκρατίας της Τανζανίας, σχηματίστηκε το 2002, μετά από τον αποχωρισμό 46.359 τ.χλμ. από την Περιφέρεια Αρούσα *(Arusha Region)*.

Η περιφερειακή πρωτεύουσά της είναι η πόλη Μπαμπάτι *(Babati)*.
 
Σύμφωνα με την Εθνική Απογραφή της Τανζανίας του 2012, η περιφέρεια είχε πληθυσμό 1.425.131 άτομα, ο οποίος ήταν χαμηλότερος της προ-απογραφής πρόβλεψης των 1.497.555 ατόμων. Για την περίοδο 2002-2012, το 3,2 τοις εκατό του ετησίου μέσου ρυθμού πληθυσμιακής αύξησης στην περιφέρεια, ήταν το τρίτο υψηλότερο στην χώρα. Ήταν επίσης και η 22η πιο πυκνοκατοικημένη περιφέρεια, με 32 άτομα ανά τετραγωνικό χιλιόμετρο.

Η Λίμνη Μανυάρα είναι το βόρειο τμήμα της περιφέρειας. Στα βόρεια συνορεύει με την Περιφέρεια Αρούσα *(Arusha Region)*, βορειοανατολικά με την Περιφέρεια Κιλιμαντζάρο *(Kilimanjaro Region)*, ανατολικά με την Περιφέρεια Τάνγκα *(Tanga Region)*, νοτιοανατολικά με την Περιφέρεια Μορογκόρο *(Morogoro Region)*, νότια με την Περιφέρεια Ντοντόμα *(Dodoma Region)*, νοτιοδυτικά με την Περιφέρεια Σινγκίντα *(Singida Region)* και βορειοδυτικά με την Περιφέρεια Σιμίγιου *(Simiyu Region)*. Το υψηλότερο όρος στην Περιφέρεια Μανυάρα *(Manyara Region)* είναι το Όρος Χάνανγκ *(Mount Hanang)*.

## Δημογραφικά

Η Περιφέρεια Μανυάρα *(Manyara Region)*, κατοικείται από ποικίλες εθνογλωσσικές ομάδες και κοινότητες. Οι τελευταίες περιλαμβάνουν τους Άσσα *(Assa)*, Γκορόουα *(Gorowa)*, Κου'άντζα *(Kw'adza)*, Μπούγκουε *(Mbugwe)*, Ντατοόγκα *(Datooga)*, Μαασάι *(Maasai)* και Μπαραμπαΐγκ *(Barabaig)*.

## Διαχείριση
Ο Περιφερειακός Επίτροπος στην Περιφέρεια Μανυάρα, είναι ο *Elaston J. Mbwilo*.

## Οικονομία
Οι κάτοικοι στην Περιφέρεια Μανυάρα *(Manyara Region)*, είναι κατεξοχήν αγρότες. Η οικονομία της περιφέρειας, βασίζεται στην εξόρυξη πολυτίμων λίθων Τανζανίτη στους λόφους Μερεράνι, βορείως, στα σύνορα με την Περιφέρεια Αρούσα *(Arusha Region)*. Άλλες πηγές εσόδων, είναι ο τουρισμός από το Εθνικό Πάρκο Ταρανγκίρε *(Tarangire National Park)*, το οποίο ευρίσκεται στην περιοχή καθώς και από το Εθνικό Πάρκο Λίμνης Μανυάρα *(Lake Manyara National Park)*.

## Περιοχές
Η περιφέρεια διαιρείται διοικητικά σε ένα Κοινοτικό Συμβούλιο και πέντε Περιοχές (ή Επαρχίες):

## Δείτε επίσης
* Διοικητικές υποδιαιρέσεις της Τανζανίας
* Μπαμπάτι

## Εικόνες

Αρχείο:Manyara Iraqw nyumba shambani 2012 Tamino.jpg|Αγροτική οικία της φυλής *Iraqw*, πλησίον της Κοντόα *(Kondoa)*.
Αρχείο:Elephant in Manyara (3199002252).jpg|Ελέφαντας στη Μανυάρα.
Αρχείο:Lake Babati-1.jpg|Η Λίμνη Μπαμπάτι. 
Αρχείο:Mount Hanang.jpg|Το Όρος Χάνανγκ.
Αρχείο:Squirrel, Manyara National Park, Tanzania (2010).jpg|Σκίουρος ο οποίος τρώει έναν καρπό στο Εθνικό Πάρκο Μανυάρα, Τανζανία.


## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι

*  


Μανυαρα
Ιωάννης Π. Μελάς

Ο **Ιωάννης Μελάς** (1905 ή 1908 - 23 Ιουνίου 2004), του Πελοπίδα, ήταν Έλληνας δικηγόρος και πολιτικός, ο οποίος υπηρέτησε ως δήμαρχος, βουλευτής και υπουργός.

## Βιογραφία
Γεννήθηκε το 1905 (σύμφωνα με το Μητρώο της Βουλής) ή το 1908 στο Μεσοχώρι της Νίκαιας (στη Μικρά Ασία) και σπούδασε νομικά και πολιτικές-οικονομικές επιστήμες στην Αθήνα.

Εγκαταστάθηκε στην Ικαρία το 1939 και συνέγραψε την ιστορία του νησιού. Ήταν μέλος της 40μελούς επιτροπής του συντάγματος στην Δ΄ Αναθεωρητική Βουλή.

Υπηρέτησε ως δήμαρχος Νίκαιας (Πειραιάς) το 1945, ενώ στον Πειραιά εργαζόταν ως δικηγόρος. Ο Ιωάννης Μελάς υπηρέτησε στην κυβέρνηση του Πλαστήρα ως υπουργός Εθνικής Οικονομίας από τις 15 Απριλίου 1950 ως τις 21 Αυγούστου του ίδιου έτους., 

Εξελέγη βουλευτής Πειραιώς και Νήσων το 1946 με την Εθνική Πολιτική Ένωση (Δημοκρατικόν Σοσιαλιστικόν Κόμμα) και το 1950 με το Δημοκρατικόν Προοδευτικόν Κόμμα και Β΄ Πειραιώς με την Ένωση Κέντρου (1961, 1963 και 1964). 

Απεβίωσε το 2004 και κηδεύτηκε στην Ικαρία, όπου είχε εγκατασταθεί μόνιμα από το 1989.

## Παραπομπές


Κατηγορία:Βουλευτές Πειραιώς και Νήσων
Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υπουργοί Εθνικής Οικονομίας
Κατηγορία:Δήμαρχοι Νίκαιας - Αγίου Ιωάννη Ρέντη
Εθνική Κοσσυφοπεδίου (καλαθοσφαίριση ανδρών)

Η **εθνική ομάδα καλαθοσφαίρισης ανδρών του Κοσόβου** είναι το αντιπροσωπευτικό συγκρότημα του Κοσόβου στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Κοσόβου (FBK).

## Ιστορία
Η Ομοσπονδία Καλαθοσφαίρισης του Κοσόβου ιδρύθηκε το 1991. Επί εποχής Γιουγκοσλαβίας, το Κόσοβο είχε το δικό του πρωτάθλημα, όπως και κατώτερες κατηγορίες ανδρών και γυναικών. Τη δεκαετία του 1990, το Κόσοβο διακήρυξε την πολιτική και αθλητική του ανεξαρτησία από το γιουγκοσλαβικό σύστημα, διοργανώνοντας δικό του πρωτάθλημα, το οποίο αποτελούνταν από διάφορες ομάδες των επτά μεγάλων πόλεων του Κοσόβου. Κάποιοι μπασκετμπολίστες από το Κόσοβο, κυρίως Σέρβοι του Κοσόβου, συμπεριλαμβάνονταν στις εκδηλώσεις της Σερβίας και του Μαυροβουνίου και συμμετείχαν στην εθνική ομάδα καλαθοσφαίρισης της Σερβίας.

Το Κόσοβο δεν επιτρεπόταν από τη FIBA να μετέχει σε διεθνείς αναμετρίσεις, ούτε καν σε φιλικούς αγώνες, μέχρι το 2015, όταν η Ομοσπονδία Καλαθοσφαίρισης του Κοσόβου έγινε επίσημο μέλος της FIBA στην ευρωπαϊκή ζώνη. Οι πρώτοι επίσημοι αγώνες της ομάδας σε διεθνή διοργάνωση, έχουν προγραμματιστεί για τα προκριματικά του Ευρωμπάσκετ 2017.

## Στατιστικά
Για το 2015, η εθνική ομάδα καλαθοσφαίρισης ανδρών του Κοσόβου βρισκόταν στην 83η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Κοσoβο
Ομοσπονδία Καλαθοσφαίρισης Κοσσυφοπεδίου

Η **Ομοσπονδία Καλαθοσφαίρισης Κοσσυφοπεδίου** (αλβανικά: *Federata e Basketbollit e Kosovës*, FBK, σερβικά: Кошаркашки савез Косова / Košarkaški savez Kosova) είναι το όργανο διοίκησης της καλαθοσφαίρισης στο Κοσσυφοπέδιο. Εδρεύει στην Πρίστινα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Κοσόβου.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στο Κοσσυφοπέδιο
3122 Φλόρενς

μικρογραφία|Η τροχιά του αστεροειδούς 3122 Φλόρενς
Η **Φλόρενς (Florence)** είναι ένας αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 14,2. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και ονομάστηκε προς τιμή της Βρετανίδας νοσοκόμου Φλόρενς Νάιτινγκεϊλ.

Η Φλόρενς είναι γεωπλήσιος αστεροειδής και την 1η Σεπτεμβρίου 2017 πέρασε σε απόσταση μόλις 0,04723 AU (7.066.000 χλμ.) από τη Γη, που είναι περίπου 18 φορές η απόσταση Γης-Σελήνης. Εκείνη τη νύχτα η Φλόρενς είχε φαινόμενο μέγεθος 8,5, ήταν δηλαδή ορατή και με κιάλια. Πολύ κοντινή ήταν και η προσέγγισή της στις 29 Αυγούστου 1930, οπότε είχε περάσει σε απόσταση 0,05239 AU (7,84 εκατομμυρίων χλμ.) από τον πλανήτη μας. Η επόμενη προσέγγιση θα είναι στις 2 Σεπτεμβρίου 2057 σε απόσταση 0,049 AU (7,33 εκατομμύρια χλμ.).

## Φυσικά χαρακτηριστικά
Η μέση διάμετρος της Φλόρενς εκτιμάται σε 2,5 ως 4,9 χλμ. περίπου. Ο φασματικός τύπος της είναι **S** (λιθώδης). Η Φλόρενς περιστρέφεται γύρω από τον εαυτό της μία φορά κάθε 2 ώρες, 21 λεπτά και 29 δευτερόλεπτα, μία σχετικώς ταχεία περιστροφή για αστεροειδή. Ο αστεροειδής έχει δυο φεγγάρια.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φλορενς
3199 Νεφερτίτη

μικρογραφία|Η τροχιά της Νεφερτίτης
Η **Νεφερτίτη** (αγγλικά: Nefertiti) είναι ένας μικρός αστεροειδής αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 14,84. Ανακαλύφθηκε το 1982 από το ζεύγος των Αμερικανών αστρονόμων Καρολίν και Γιουτζήν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ. Πήρε το όνομά της από τη σύζυγο του Φαραώ Ακενατών Νεφερτίτη.

Η Νεφερτίτη είναι γεωπλήσιος αστεροειδής αλλά εξαιτίας της πολύ μεγάλης κλίσεως της τροχιάς της ως προς την τροχιά της Γης σπανίως περνά κοντά από τον πλανήτη μας: Η πλησιέστερη προσέγγιση της μεταξύ των ετών 1900 και 2200 θα λάβει χώρα στις 8 Σεπτεμβρίου 2148, όταν θα περάσει σε απόσταση 0,2156 AU (32,26 εκατομμυρίων χλμ.) από τη Γη. Αντιθέτως, περνά πιο κοντά από τον πλανήτη Άρη, του οποίου την τροχιά τέμνει, π.χ. στις 22 Απριλίου 2151 θα περάσει σε απόσταση 0,04221 AU (6,31 εκατομμυρίων χλμ.) από τον πλανήτη αυτόν.

## Φυσικά χαρακτηριστικά
Η μέση διάμετρος της Νεφερτίτης εκτιμάται σε 2,2 χλμ. περίπου. Ο φασματικός τύπος της είναι **S** (λιθώδης), ενώ το γεωμετρικό άλβεδό του είναι 0,42. Η Νεφερτίτη περιστρέφεται γύρω από τον εαυτό της μία φορά κάθε 3 ώρες και 1 λεπτό.

## Παραπομπές

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νεφερτιτη
3271 Ουλ

μικρογραφία|Η τροχιά του αστεροειδούς 3271 Ουλ
Ο **Ουλ (Ul)** είναι ένας αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 16,7. Ανακαλύφθηκε το 1982 από τον Γερμανό αστρονόμο Χανς-Έμιλ Σούστερ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και του έδωσε το όνομα της σεληνιακής θεότητας της τοπικής μυθολογίας και θρησκείας του Βανουάτου.

Ως αστεροειδής Αμόρ ο Ουλ πλησιάζει κάποτε τη Γη χωρίς να διασχίζει ποτέ την τροχιά της, αλλά σπανίως σε μικρές αποστάσεις εξαιτίας της μεγάλης κλίσεως της τροχιάς του ως προς την εκλειπτική.

Τα φυσικά χαρακτηριστικά του Ουλ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουλ
Όρυξ (γένος)

Ο **Όρυξ** είναι γένος αντιλόπης το οποίο περιλαμβάνει τέσσερα είδη. Τα τρία από αυτά είναι ιθαγενή των ξηρών περιοχών της Αφρικής, ενώ το τρίτο στην Αραβική χερσόνησο. Το τρίχωμά τους είναι χλωμό με αντιθέσεις (σκούρα σημάδια στο πρόσωπο και στον λαιμό), και τα μακριά τους κέρατα είναι σχεδόν ίσια. Εξαίρεση αποτελεί ο Όρυξ Ντάμμα, που δεν φέρει σκούρα σημάδια στα πόδια, έχει μόνο αμυδρά σημάδια στο κεφάλι, έχει ωχρό λαιμό και κέρατα σαφώς κυρτά προς τα πίσω. 

## Ονοματολογία
Η λέξη Όρυξ είναι καθαρά ελληνικής προέλευσης. Προέρχεται από το αρχαίο Ὂρυξ, το οποίο μετατράπηκε στα αγγλικά σαν *oryx.* Στα ελληνικά ο πληθυντικός είναι *όρυγες* ενώ η μετατροπή στα αγγλικά είναι *oryxes*.
## Οικολογία
[δεξιά|μικρογραφία|Όρυγες της Ανατολικής Αφρικής στην [Αιθιοπία]]
Όλα τα είδη όρυγα ζουν σε περιοχές κοντά στην έρημο, αντέχοντας χωρίς νερό για μακρές περιόδους. Ζουν σε κοπάδια το πολύ 600 ατόμων. Τα νεογέννητα είναι ικανά να τρέξουν αμέσως μετά την γέννησή τους. Και τα αρσενικά και τα θηλυκά φέρουν από ένα ζευγάρι κέρατα, τα οποία είναι στενά και ίσια, εκτός του Όρυγα Ντάμμα που είναι σαν γιαταγάνι, και μπορούν να ξεπεράσουν σε μήκος το 1 μέτρο. Αυτά τα κέρατα είναι θανατηφόρα - Έχουν σημειωθεί θάνατοι λιονταριών εξαιτίας τους. Επίσης αυτά τα κέρατα κάνουν τους όρυγες ένα τρόπαιο, που έχει οδηγήσει στην σχεδόν εξαφάνιση τα δύο βόρεια είδη.
## Ταξινόμηση & Είδη
* **ΟΙΚΟΓΕΝΕΙΑ ΒΟΟΕΙΔΗ**
** **Υποοικογένεια Ιππποτραγίνες**
*** **Γένος [[Ιππότραγος]]**
*** **Γένος Όρυξ**
**** Όρυξ Ντάμμα *O. dammah*
**** Γκέμσμποκ *O. gazella*
**** Όρυγας της Ανατολικής Αφρικής *O. beisa* (προηγουμένως στο *O. gazella*)
***** Όρυγας της Ανατολικής Αφρικής  *O. b. beisa*
***** Τσουλουφωτός όρυγας *O. b. callotis*
**** Αραβικός όρυγας *O. leucoryx*


Αρχείο:The book of antelopes (1894) Oryx beatrix.png|*[[Αραβικός όρυγας|Oryx leucoryx]]*
Αρχείο:The book of antelopes (1894) Oryx leucoryx.png|*[[Όρυξ Ντάμμα|*Oryx dammah*]]* είναι ο μοναδικός όρυγας που έχει σαφώς κυρτά κέρατα, ωχρό λαιμό, και χωρίς σκούρα σημάδια στα πόδια.
Αρχείο:The book of antelopes (1894) Oryx beisa.png|*[[Όρυγας της Ανατολικής Αφρικής|Oryx beisa]]* μοιάζει με τον στενά συγγενικό *O. gazella*, αλλά ο τελευταίος έχει μια πιο μαύρη ουρά, μια μαύρη κηλίδα στη βάση της ουράς και περισσότερο μαύρο στα πόδια και κάτω πλευρά.
Αρχείο:The book of antelopes (1894) Oryx gazella.png|*[[Γκέμσμποκ|Oryx gazella]]*


## Εξωτερικοί σύνδεσμοι

Κατηγορία:Βοοειδή
Κατηγορία:Θηλαστικά της Αφρικής
Πέννες

thumb|right|300px|Πέννες
**Πέννες** (*penne*) (ιταλική προφορά:&nbsp;[ˈpenːne]) είναι ένα είδος ζυμαρικών σε σχήμα κυλίνδρων.  *Penne* είναι ο πληθυντικός της λέξης *penna*, που προέρχεται από το λατινικό *penna* και σημάνει "πούπουλο" ή "αγκάθι", και είναι ομόρριζη της αγγλικής λέξης *pen*.

## Περιγραφή και παραλλαγές
Στην Ιταλία κυρίως παράγονται δύο διαφορετικά είδη *penne. Η πρώτη μορφή *"penne lisce" (λείες) και η δεύτερη "penne rigate" (ραβδωτές) όπου η δεύτερη έχει ανάγλυφες γραμμές πάνω σε κάθε πέννα. Υπάρχει, επίσης, το είδος** pennoni** που είναι μια πιο φαρδιά έκδοση της πέννας. 

Στις ΗΠΑ το ίδιο ή παρόμοιο σχήμα πέννας συνήθως λίγο πιο μεγάλο, ονομάζεται mostaccioli (που σημαίνει "μικρό μουστάκι" σε μερικές από τις ιταλικές διαλέκτους. Μπορεί επίσης να είναι είτε λείο είτε ραβδωτό ως προς την υφή).

## Μαγειρική
Παραδοσιακά οι πέννες μαγειρεύονται al dente και σερβίρονται με σάλτσες ζυμαρικών όπως το πέστο (pesto), μαρινάρα (marinara) ή αρραμπιάτα (arrabbiata). Οι πέννες είναι διάσημο υλικό σε σαλάτες ζυμαρικών. Αποτελούν ένα πολύπλευρο ζυμαρικό για διάφορες χρήσεις λόγω του πρακτικού σχεδιασμού τους. Οι μυτερές άκρες λειτουργούν ως κουτάλια για την σάλτσα και το άδειο κέντρο με την ραβδωτή εξωτερική υφή βοηθούν στο να την κρατά. 

## Πιάτα
* Παστίτσιο - ψημένο, πολυεπίπεδο πιάτο ζυμαρικών που συνήθως περιέχει μοσχαρίσιο κιμά και σως μπεσαμέλ.

## Παραπομπές



Κατηγορία:Ζυμαρικά
Σάλτσα Αρραμπιάτα

Η **σάλτσα Αρραμπιάτα** (ιταλικά: *sugo all'arrabbiata*) είναι καυτερή σάλτσα για ζυμαρικά φτιαγμένη από σκόρδο, ντομάτες και κόκκινη πιπεριά τσίλι, μαγειρεμένα σε ελαιόλαδο. "Arrabbiata" κυριολεκτικά σημαίνει θυμωμένος στα ιταλικά. Η ονομασία λέγεται πως προήλθε από την αντίδραση που έχει αυτός που την τρώει λόγω της καυτερής πιπεριάς. 

## Προετοιμασία
Η σάλτσα Αρραμπιάτα συνήθως σερβίρεται με πέννες - που μεταφράζονται ως "αγκάθια" στα Ελληνικά - και μπορεί να έχει από πάνω φρεσκοκομμένο μαϊντανό. Πολλές συνταγές αποκαλούν το τυρί Παρμεζάνα (*Parmigiano-Reggiano*) ως το πιο κατάλληλο για την συνταγή, όμως δεν είναι απαραίτητο. Υπάρχουν πολλές παραλλαγές της παραδοσιακής συνταγής και μερικές περιέχουν κρεμμύδι, τηγανισμένο με το σκόρδο και τις ντομάτες. 

Κατηγορία:Σάλτσες
Κατηγορία:Ιταλική κουζίνα
Κατηγορία:Καυτερές σάλτσες
Κατηγορία:Τρόφιμα με βάση ζυμαρικά
Κατηγορία:Τρόφιμα με βάση την τομάτα
Μπουρίδα

Η **Μπουρίδα **(*Buridda*) είναι σούπα ή στιφάδο θαλασσινών από την Λιγουρία της βόρειας Ιταλίας. Οι τρόποι μαγειρέματος μπορεί να διαφέρουν: μπορεί να είναι είτε αργό είτε σχετικά γρήγορο (9 με 10 λεπτά). Επίσης μπορεί να περιγραφεί και ως στιφάδο, καθώς μοιάζει με αυτό σε υφή.

## Υλικά και παρασκευή
Τα βασικά υλικά από τα οποία φτιάχνεται η  μπουρίδα είναι τα θαλασσινά, ο ζωμός ψαριών, η ντομάτα, το κρεμμύδι και σκόρδο. Παραδοσιακά, η σούπα σερβίρεται με *gallette del marinaio *(στεγνά, στρογγυλά ψωμάκια) το οποία βουτιούνται μέσα. Στην σύγχρονη εποχή, μπορεί να χρησιμοποιηθεί και ψημένο ψωμί. Η σούπα μπορεί να περιέχει μερικά είδη ψαριών και επιπλέον θαλασσινά όπως το χέλι, το καλαμάρι, αχιβάδες και μύδια. Μια πιο απλή εκτέλεση μπορεί να αποτελείται απλώς από πατάτες και παστό μπακαλιάρο.

## Διάφορα είδη
Buridda alla Genovese είναι μία παραλλαγή που φτιάχνεται με τα ίδια βασικά υλικά και μπορεί να περιέχει ακόμη γαρίδες και χταπόδι. Έχει χαρακτηριστεί ως παραδοσιακό φαγητό της Γένοβα.

## Παραπομπές


Κατηγορία:Ιταλική κουζίνα
Κατηγορία:Τρόφιμα με βάση θαλασσινά
Κατηγορία:Σούπες
King Bee

***King Bee*** είναι ο τίτλος του στούντιο άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε το 1981 μέσω της δισκογραφικής εταιρείας "Blue Sky". 

Αυτός υπήρξε ο τελευταίος δίσκος του καλλιτέχνη, αφού η υγεία του Γουότερς χειροτέρευε και τον ανάγκασε να ακυρώσει κάποιες από τις προγραμματισμένες ζωντανές εμφανίσεις για την προώθηση του. Πέθανε από καρδιακή προσβολή στις 30 Απριλίου 1983. Λόγω των προβλημάτων υγείας του τραγουδιστή, το άλμπουμ ηχογραφήθηκε σε διάστημα τριών ημερών, χωρίς να προσφέρει τα επιθυμητά αποτελέσματα. Τελικά, ολοκληρώθηκε με κάποια κομμάτια που είχαν μείνει εκτός του δίσκου "*[[Hard Again]]*" του 1977.

Το άλμπουμ έδωσε στον Γουότερς άλλο ένα βραβείο Γκράμι στην κατηγορία "Best Ethnic or Traditional Folk Recording".

## Τραγούδια του δίσκου
* *Όλα τα τραγούδια είναι συνθέσεις του Γουότερς, εκτός αν σημειώνεται διαφορετικά.*
### Αρχική έκδοση
# "I'm a King Bee" – 3:51 (Slim Harpo)
# "Too Young to Know" – 4:31
# "Mean Old Frisco" – 3:46
# "Forever Lonely" – 4:34
# "I Feel Like Going Home" – 3:44
# "Champagne & Reefer" – 4:37
# "Sad Sad Day" – 5:25
# "(My Eyes) Keep Me in Trouble" – 3:19
# "Deep Down in Florida" – 4:09
# "No Escape from the Blues" – 2:08

### Επανέκδοση του 2004
# "I Won't Go On" – 4:18 
# "Clouds in My Heart" – 4:18

## Θέσεις τσαρτ
***King Bee*** *(άλμπουμ)*

***Επίσημη κυκλοφορία: [[1981]]***

## Οι μουσικοί
Οι μουσικοί που ηχογράφησαν το "*King Bee*" ήταν οι εξής:
* **[[Μάντι Γουότερς]]** - *[[Φωνητική|φωνητικά]], [[κιθάρα]]*
* **Μπομπ Μάργκολιν** - *[[κιθάρα]]*
* **Πάιντοπ Πέρκινς** - *[[πιάνο]]*
* **[[Τζέιμς Κότον]]** - *[[φυσαρμόνικα]]*
* **Τζέρι Πορτνόι** - *[[φυσαρμόνικα]]*
* **Τσαρλς Καλμίζ** - *[[μπάσο]]*
* **Κάλβιν Τζόουνς** - *[[μπάσο]]*
* **Γουίλι Σμιθ** - *[[τύμπανα]]*
* **[[Τζόνι Γουίντερ]]** - *[[κιθάρα]]*

## Παραπομπές


## Πηγές
* King Bee - Muddy Waters | Songs, Reviews, Credits | AllMusic
* Muddy Waters - King Bee (CD, Album) at Discogs
* Muddy Waters - King Bee (Album Review) - The Music Box

Κατηγορία:Δισκογραφία του Muddy Waters
Κατηγορία:Άλμπουμ του 1981
3102 Κροκ

μικρογραφία|Η τροχιά του αστεροειδούς 3102 Κροκ
Ο **Κροκ (Krok)** είναι ένας αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 15,6. Ανακαλύφθηκε το 1981 από τον Τσέχο αστρονόμο Λάντισλαβ Μπρόζεκ, που παρατηρούσε από το Αστεροσκοπείο Κλετ της Τσεχίας και του έδωσε το όνομα του μυθικού Τσέχου βασιλιά Κροκ, πατέρα της Λιμπούσε.

Παρότι ο Κροκ πλησιάζει κάποτε αρκετά τη Γη (π.χ. 29,75 εκατομμύρια χιλιόμετρα τον Αύγουστο του 1981, οπότε και ανακαλύφθηκε, ή 29,41 εκατομμ. χιλιόμετρα στις 27 Αυγούστου 2082), περνά πάνω από το 65% του χρόνου του μέσα στην Κύρια Ζώνη αστεροειδών. Τέμνει επίσης την τροχιά του πλανήτη Άρη, τον οποίο προσέγγισε αξιοσημείωτα στις 9 Ιουνίου 1994, περνώντας σε απόσταση 14,05 εκατομ. χιλιόμ. από αυτόν (λιγότερο από 0,1 AU).

## Φυσικά χαρακτηριστικά
Η μέση διάμετρος του Κροκ εκτιμάται σε 1,6 χιλιόμετρο περίπου. Ο φασματικός τύπος του είναι **S** (λιθώδης) κατά SMASSII (**QRS** κατά Tholen). Ο Κροκ περιστρέφεται γύρω από τον εαυτό του μία φορά κάθε 149,4 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι - πηγές
* Τροχιά από το JPL (Java) / Εφημερίδα

Κροκ